**Ministru kabineta noteikumu projekta**

Grozījumi Ministru kabineta 2006.gada 12.decembra noteikumos Nr.994 “Kārtība, kādā augstskolas un koledžas tiek finansētas no valsts budžeta līdzekļiem” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu “Grozījumi Ministru kabineta 2006.gada 12.decembra noteikumos Nr.994 “Kārtība, kādā augstskolas un koledžas tiek finansētas no valsts budžeta līdzekļiem”” (turpmāk – noteikumu projekts) saskaņā ar Augstskolu likuma 52.panta pirmo daļu, kas nosaka, ka kārtību, kādā augstskolas un koledžas tiek finansētas no valsts budžeta līdzekļiem, nosaka Ministru kabinets. Noteikumu projekts izstrādāts, pamatojoties uz Ministru kabineta 2015.gada 9.jūnija sēdē izskatīto un apstiprināto Izglītības un zinātnes ministrijas konceptuālo ziņojumu „Jauna augstākās izglītības finansēšanas modeļa ieviešana Latvijā” un attiecīgo Ministru kabineta rīkojumu, kas uzdod:1. Izglītības un zinātnes ministrijai, līdz 2015.gada 1.jūlijam sagatavot un iesniegt noteiktā kārtībā kā Ministru kabineta lietu grozījumus Ministru kabineta 2006.gada 12.decembra noteikumos Nr.994 “Kārtība, kādā augstskolas un koledžas tiek finansētas no valsts budžeta līdzekļiem”, nosakot kārtību apakšprogrammas 03.03.00 “Zinātniskās darbības attīstība augstskolās un koledžās” līdzekļu piešķiršanai par sniegumu pētniecībā balstītas augstākās izglītības īstenošanā augstākās izglītības institūcijās, kurās ir ieviesta rezultātu pārvaldība un rezultātos balstīta personāla atalgojuma sistēma;
2. Izglītības un zinātnes ministrijai, nodrošināt līdzekļu piešķiršanu par sniegumu pētniecībā balstītas augstākās izglītības īstenošanā līdz 2015.gada 1.oktobrim no valsts budžeta apakšprogrammas 03.03.00 “Zinātniskās darbības attīstība augstskolās un koledžās” līdzekļiem.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts nepieciešams, lai nodrošinātu normatīvo bāzi sniegumā balstītas augstākās izglītības finansēšanas uzsākšanai 2015.gadā atbilstoši konceptuālajā ziņojumā „Jauna augstākās izglītības finansēšanas modeļa ieviešana Latvijā” izvirzītajiem priekšlikumiem. Ministrijas izstrādātā augstākās izglītības finansēšanas reforma paredz ieviest trīs pīlāru augstākās izglītības un augstskolu pētniecības finansēšanas modeli, kurā bāzes finansējums (pirmais pīlārs) nodrošina sistēmas ilgtspēju, snieguma finansējums (otrais pīlārs) veicina rezultātu sasniegšanu, savukārt attīstības finansējums (trešais pīlārs) veicina sasaisti ar ilgtermiņa tautsaimniecības attīstības vajadzībām.  Saskaņā ar konceptuālo ziņojumu snieguma finansējums (otrais pīlārs) ir *ex post* (“pēc fakta”) finansējums, kas tiek piešķirts augstskolām par sasniegtajiem darbības rezultātiem. Piešķīrums augstskolai tiek aprēķināts pēc kritērijiem, kas ļauj novērtēt augstskolas devumu politikas mērķu sasniegšanā līdzšinējā finansēšanas periodā. Saņemto finansējumu augstskola izmanto atbilstoši tās attīstības vajadzībām. Ar Ministru kabineta 2014.gada 10. novembra sēdes protokollēmuma Nr.61 28.§ *“Informatīvais ziņojums "Par ministriju iesniegtajiem priekšlikumiem likumā "Par vidēja termiņa budžeta ietvaru 2014., 2015. un 2016.gadam" 2015.gadam un turpmākajiem gadiem paredzētajam finansējumam jauno politikas iniciatīvu īstenošanai un citu ministriju iesniegto pasākumu, kas pozitīvi ietekmē fiskālās telpas apjomu, izdevumu izvērtējums"* 13.2.punktu tika atbalstīts ministrijas priekšlikums samazināt izdevumus apakšprogrammā 05.02.00 “Zinātnes bāzes finansējums” 2015.gadam un turpmāk ik gadus par 1 500 000 EUR un par attiecīgo finansējuma apmēru palielināt izdevumus jaunizveidojamā apakšprogrammā 03.03.00 “Zinātniskās darbības attīstība augstskolās un koledžās”, lai tādējādi nodrošinātu augstākās izglītības snieguma finansēšanas ieviešanu (otro pīlāru), piešķirot finansējumu augstskolām un koledžām, kurās ir ieviesta rezultātu pārvaldība.Lai attīstītu otrā pīlāra finansēšanu, Ministru kabinets atbalstīja papildu līdzekļu piešķiršanu pētniecībā balstītas augstākās izglītības finansēšanai 2015.gadā 4 milj. EUR apmērā, kā arī 2016. un 2017.gadā 5. milj. EUR apmērā (gadā). Ar 2014.gada 10.novembra sēdes protokollēmuma Nr.61 28.§ 33.punktu nolemts likumprojektā “Par valsts budžetu 2015.gadam” paredzēt, ka Izglītības un zinātnes ministrija nodrošina papildus piešķirtā finansējuma augstākajai izglītībai 2015.gadā 4 000 000 EUR apmērā sadali starp Izglītības un zinātnes ministrijas, Kultūras ministrijas, Veselības ministrijas un Zemkopības ministrijas padotībā esošajām augstākās izglītības institūcijām. Ministrija nodrošina finansējuma piešķiršanu pēc vienotiem kritērijiem. Izpildot Ministru kabineta 2014.gada 10. novembra sēdes protokollēmumā Nr.61 28.§ 13.2. un 33.punktā noteikto, ministrija ir izstrādājusi noteikumu projektu, kas paredz ieviest papildu kritērijus augstskolu un koledžu finansēšanai, balstoties uz to darbības radītājiem šādu politikas mērķu sasniegšanai: cilvēkresursu ataudze pētniecībā un tehnoloģiju attīstībā, pētniecības internacionalizācija un starptautiskā konkurētspēja, pētniecības sasaiste ar nozares un reģiona vajadzībām, radošo un māksliniecisko projektu attīstība. Sniegumā balstītā augstskolu un koledžu finansēšana tiks veikta no budžeta apakšprogrammas 03.03.00 *Zinātniskās darbības attīstība augstskolās un koledžās* līdzekļiem. Tādējādi noteikumu projekts nodrošinās jaunā finansēšanas modeļa otrā pīlārā ieviešanu 2015.gadā. Snieguma finansējuma aprēķināšanai tiks izmantota augstskolu sniegtā informācija zinātnes bāzes finansējuma saņemšanai, kas saskaņā ar Ministru kabineta 2013.gada 12.novembra noteikumu Nr.1316 10.punktu tiek iesniegta līdz kārtējā finansēšanas perioda 1.aprīlim un kuru pārbauda zvērināts revidents. Informācija par koledžu pētniecības projektu finansējuma apmēru, pēc pašvaldību pasūtījuma īstenoto pētniecības un attīstības projektu finansējuma apmēru, kā arī radošo un māksliniecisko projektu (atbilstoši NACE klasifikācijai) finansējuma apmēru, saskaņā ar noteikumu projekta 3.pielikumu, 2015.gadā tiks sniegta līdz 15.septembrim, nākamajos gados šo informāciju iesniedzot līdz 1.aprīlim. Snieguma finansējumam iesniegtie dati un aprēķinātais finansējums tiks publicēts ministrijas mājas lapā. Lai nodrošinātu finansēšanas regulējumā ietverto normu sistēmiskumu un konsekventu terminoloģijas lietojumu atbilstoši jaunā finansēšanas modeļa koncepcijai, noteikumu projektā, kur nepieciešams, apzīmējums “studiju finansējums” precizēts kā “studiju bāzes finansējums”. Noteikumu projektā arī koriģēta informācija attiecībā uz augstskolām un koledžām no valsts pamatbudžeta piešķirto finansējumu, norādot, ka tas ietver finansējumu zinātnei saskaņā ar Ministru kabineta 2013.gada 12.novembra noteikumiem Nr.1316 “Kārtība, kādā aprēķina un piešķir bāzes finansējumu zinātniskajām institūcijām”. Tāpat precizēts, ka augstskolu un koledžu finansējumā ietilpst finansējums zinātniskajai darbībai, ņemot vērā, ka spēkā esošie Ministru kabineta 2006.gada 12.decembra noteikumi Nr.994 “Kārtība, kādā augstskolas un koledžas tiek finansētas no valsts budžeta līdzekļiem” nosaka principus, pēc kuriem tiek piešķirts finansējums augstskolu un koledžu zinātniskajai darbībai. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts dibinātās augstskolas un koledžas |
| 2. | Tiesiskā regulējuma ietekme uz tautsaimniecību un administratīvo slogu | Sniegumā balstīta finansēšana tiek īstenota, balstoties uz augstskolu sniegtajiem datiem zinātnes bāzes finansējuma saņemšanai, kā arī augstskolu un koledžu sniegto informāciju atbilstoši ministrijas sagatavotajām veidlapām, kas iekļautas noteikumu projekta 3.pielikumā. Līdz ar to sniegumā balstītā finansēšana tiks veikta ar minimālu administratīvo slogu augstskolām un koledžām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2015.gads | Turpmākie trīs gadi euro |
| 2016.gads | 2017.gads | 2018.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 5 500 000 |  0 |  1 000 000 |  1 000 000 |  1 000 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 500 000 | 0  | 1 000 000 | 1 000 000 |  1 000 000 |
| 1.2. valsts speciālais budžets | 0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |
| 2. Budžeta izdevumi: | 5 500 000 |  0 |  1 000 000 |  1 000 000 |  1 000 000 |
| 2.1. valsts pamatbudžets | 5 500 000 |  0 |  1 000 000 |  1 000 000 |  1 000 000 |
| 2.2. valsts speciālais budžets | 0 |  0 |  0 |  0 |  0 |
| 2.3. pašvaldību budžets | 0 |  0 |  0 |  0 |  0 |
| 3. Finansiālā ietekme: |   |   |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | x |   |   |   |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumam „Par valsts budžetu 2015.gadam” un likumam „Par vidēja termiņa budžeta ietvaru 2015., 2016. un 2017.gadam” budžeta programmas 03.00.00 „Augstākā izglītība” apakšprogrammā 03.03.00 „Zinātniskās darbības attīstība augstskolās un koledžās” piešķirts finansējums par sniegumu pētniecībā balstītas augstākās izglītības īstenošanu 2015.gadā 5 500 000 *euro* apmērā, 2016.gadā un turpmāk 6 500 000 *euro* apmērā. Noteikumu projektam nav ietekmes uz valsts un pašvaldību budžetiem, tas tiks īstenots valsts budžetā piešķirto līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas V un VI sadaļa – noteikumu projekts šīs jomas neskar.*

 Izglītības un zinātnes ministre Mārīte Seile

Valsts sekretāra vietnieks –

Nodrošinājuma un finanšu

departamenta direktors,

valsts sekretāra pienākumu izpildītājs E.Martinsons

24.07.2015 1412 L.Treimane Laura.Treimane@izm.gov.lv 67047966